04.2019
Eelnõu
NARVA LINNAVALITSUS

KORRALDUS
Narva 

Linnavalitsuse reservfondist vahendite eraldamine 

1. Asjaolud ja menetluse käik.
Narva Linnavalitsuse Kultuuriosakond esitas taotlusi rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud MTÜ-le SPORDIKLUBI VIKTORIA kulude katteks seoses osalemisega rahvusvahelises võrkpalliturniiris Venemaal summas 250  eurot, SA-le Heade Otsuste Spinner programmis Narva noorte osalemisega seotud kulude katmiseks summas 360 eurot.
Narva linna Sotsiaalabiamet esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud MTÜ-le Ida-Virumaa Lasterikaste Perede Ühing emade päeva ürituse korraldamiseks summas 350 eurot.
Vastavalt Narva Linnavalitsuse Kultuuriosakonna 09.04.2019 taotlusele nr 3.1-8/3749-2, 15.04.2019 taotlusele nr 3.1-8/4001, 16.04.2019 taotlusele nr 3.1-8/4001-2, Narva linna Sotsiaalabiameti 17.04.2019 taotlusele nr 5.3-5/4164 Rahandusamet esitab Narva Linnavalitsusele korralduse eelnõu reservfondist vahendite eraldamisest.

Reservfondi jääk 11 321 eurot seisuga 15.04.2019.a. 
2. Õiguslikud alused.

Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega. 
3. Otsus.

3.1Eraldada Narva Linnavalitsuse reservfondist:

3.1.1 Narva Linnavalitsuse Kultuuriosakonnale – 610 eurot, sh 250 eurot MTÜ-le SPORDIKLUBI VIKTORIA kulude katteks seoses osalemisega rahvusvahelises võrkpalliturniiris Venemaal, 360 eurot SA-le Heade Otsuste Spinner programmis Narva noorte osalemisega seotud kulude katmiseks.
3.1.2 Narva linna Sotsiaalabiametile – 350 eurot MTÜ-le Ida-Virumaa Lasterikaste Perede Ühing emade päeva ürituse korraldamiseks.
      4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Aleksei Jevgrafov
Linnapea           

